מקורות למסכת סוכה – דף 56

(1) לסיים את המקורות מדף 55 חלק 2-3

(2) גמרא לז. – לז: "ר' מאיר אומר אפילו במשיחה ... מין במינו אינו חוצץ (השני)", רש"י, תוס'

בענין דין "כל לנאותו אינו חוצץ":

ר"ח ור"י לוניל ד"ה רבא אמר כל לנאותו אינו חוצץ, ריטב"א ריש ד"ה רבא אמר לקיחה על ידי דבר אחר שמה לקיחה, ר"ן ריש ד"ה ורבא שרי

למה ציפוי זהב פוסל בשופר? מאירי ד"ה כשגודלין, רמב"ן דרשה לר"ה "צפהו זהב במקום הנחת פיו ... ונפח בו ותקע פסול", רמב"ן בכורות פרק ג (דף טו:-טז. באלפס) "בעי רבא כרכו בסיב ... דינא דספק בכורות", [שו"ת אבני נזר או"ח סי' תלב]

מה דין ציפוי לנוי בתפילין? שערי תשובה לב:יא, [שם ס"ק נט]

בענין דין "מין במינו אינו חוצץ":

תוד"ה כי היכי, [מהרש"א שם]

ריטב"א ותוס' ישנים יומא נח. ד"ה מין במינו חוצץ או אינו חוצץ (תוס' ישנים נדפס בדף נט.)

[רשימת שיעורים כאן ענף ד]

רבינו יהונתן מלוניל על הרי"ף מסכת סוכה (לפי דפי הרי"ף) גמרא דף יח עמוד א

אמר להו רבא להנהו מגדלי הושענא. אוגדי לולבין של בית הנשיא מלשון גדילים. שירי ביה בית יד, כלומר מתחת הא(י)גד הניחו שיעור טפח כדי שלא יקחנו במקום אגדו. כי היכי דלא ליהוי חציצה, דכיון דסבירא לן דלולב אין צריך אגד נמצא שאין האגד מן המצוה ואם כן הויא חציצה. רב[ה] אמר כל לנאותו אינו חוצץ, כלומר אף על פי שלולב אין צריך אגד לא הוי האגד חציצה, כיון דמשום זה אלי ואנוהו הוא ולצורך מצוה הוא.

דרשה לראש השנה לרמב"ן

צפהו זהב במקום הנחת פיו פסול שלא במקום הנחת פיו כשר, ודוקא מבחוץ אבל מבפנים פסול, אם כן אינו אלא בדופן שבפיו, ויש אומרים אפילו מגבו מפני שהוא מכניס קצתו בפיו ושפמו של תוקע מכסה עליו, וטעמא דפסול משום דאיכא הפסק בין פיו לשופר, וש"מ שאם הרחיק השופר מפיו ונפח בו ותקע פסול.

שערי תשובה סימן לב

[יא] בעפצים. עיין בה"ט ועיין בפנים מאירות ח"ב סי' ל"ב בקלף שלאחר העיבוד חולקין אותו ומושחין אותו בצבע לבן כדי שיהא חלק ולבן ביותר וקצת סופרים רצו לאסור מפני שאינו כותב על הקלף רק על אותו צבע ומפסיק בין הקלף לכתב והשיב שקנאת סופרים הוא זה והבל יפצה פיהם וכתב שמצוה מן המובחר לכתוב על קלף זה משום זה אלי ואנוהו והצבע זה שמדובק לקלף אינו הפסק וגם כי כל לנאותו אינו חוצץ ע"ש, ונראה שלכתחלה יש להעביר על פניו בחוזק יד מטלית לבן ולקנח היטב ואז מה שאינו מדובק בהקלף מהצבע דבק טוב יסור ממנו ע"י הקנוח הזה ומה שנשאר מדובק בו הוא נעשה גוש אחד עם הקלף ואינו חוצץ ומ"מ נראה שאין להתיר רק משיחה דקה אבל לא אם הוא טוח על פניו ועב קצת:

חידושי הריטב"א מסכת יומא דף נח עמוד א

מין במינו חוצץ או אינו חוצץ. פירוש קא מיבעיא ליה אם חוצץ לענין קדשים ואפילו לרבא דאמר התם דבמצות אינו חוצץ, והיינו דנקיט לה סתמא ולא מייתי עלה ההיא פלוגתא דרבה ורבא, ולא מייתינן עלה הכא אלא מילי דקדשים.